Svartøreglente skiller seg fra de andre underartene gjennom en generelt lysere utfarging og karakteristiske mørke flekker i øreregionene. Det er dessuten den fysisk største av underartene (hannen opp til 58 cm, hunnen opp til 66 cm), og krona er brunere enn hos nominatformen (). Typen har heller ikke like distinkte hvite flekker på undersiden av vingene som nominatformen. Arten kan imidlertid være svært vanskelig å skille fra såkalt pariaglente (), men førstnevnte er i snitt 10–15 prosent større enn sistnevnte. Pariaglente har dessuten en mer definert kløftestjert enn svartøreglenta.